Raimonds Pauls

Raimonds Pauls, õieti Ojārs Raimonds Pauls (sündinud 12. jaanuaril 1936 Riias) on Läti helilooja, pianist ja poliitik. Ta on kirjutanud üle 500 laulu ja muud muusikat.

Ta on lõpetanud 1958. aastal Läti Riikliku Konservatooriumi pianistina ja 1962. aastal heliloojana. 

1958. aastal hakkas ta esinema koos Riia estraadiorkestriga, alates 1964. aastast oli sama orkestri muusikaline juht, esines kontsertidega Gruusias, Armeenias ja Ukrainas. Aastatel 1973–1978 oli Pauls instrumentaalansambli Modo kunstiline juht, 1978–1982 Läti Tele- ja Raadiokomitee orkestri dirigent ning 1982–1988 Läti Raadio muusikasaadete peatoimetaja. 

Ta on mitu korda võitnud lauluvõistluse "Mikrofon" (Mikrofona aptauja), mida korraldati aastatel 1968–1994. 

1986. aastal algatas Pauls noorte artistide konkursi Uus Laine, mis toimub igal suvel Jūrmalas. 

Aastatel 1988–1993 oli Raimonds Pauls Läti kultuuriminister ning seejärel alates 1993. aastast president Guntis Ulmanise nõunik. 1999. aastal esitati Pauls Läti presidendi kandidaadiks, aga ta loobus kandideerimast.

Aastatel 1998–2010 oli ta Läti seimi liige, kuid teatas juba 2009. aastal et loobub poliitikast ega kandideeri enam 2010. aasta valimistel.Maestro Raimonds Pauls lõpetab poliittegevuse. Kroonika, 3. veebruar 2009. Parlamendi pressiteenistuse andmetel oli ta 2010. aastal üks kahest seimi liikmest, kes pole kolme aasta jooksul kõnepuldis sõna võtnud.

 Tunnustus 

 1976 Läti NSV rahvakunstnik
 1985 NSV Liidu rahvakunstnik 
 Läti Teaduste Akadeemia auliige 
 1985 Rootsi kuningliku Põhjatähe ordeni I klassi kavaler
 2007 Balti Täht
 2010 Austuse orden
 2016 Briljantmikrofon – elutööpreemia
 2025 Kolme Tähe ordeni I klassMILJON HELEPUNAST ROOSI ⟩ Maestro Raimonds Pauls pälvib Läti kõrgeima riikliku autasu. Postimees, 27. oktoober 2025. (Läti riigi kõrgeim tunnustus,  väljapaistva ja kestva panuse eest muusikasse ning Läti kultuuriellu).

 Looming 
Oma kõige populaarsemad laulud on Pauls loonud koostöös luuletajate Ilja Rezniku, Robert Roždestvenski ja Jānis Petersiga.

Paulsi laule on esitanud näiteks Anne Velli, Alla Pugatšova, Sofia Rotaru, Roza Rõmbajeva, Laima Vaikule, Nikolai Gnatjuk, Jaak Joala, Valeri Leontjev, Andrei Mironov, Aija Kukule, Heidy Tamme, Ivo Linna, Rein Tuus, Vello Orumets jpt. 

Kuulsamaid laule:

 "Miljon helepunast roosi" (läti Dāvāja Māriņa, vene Миллион алых роз)
 "Vanaaegsed kellad" (läti Es mīlu tevi tā, vene Старинные часы)
 "Sinine lina" (Zilie lini)
 "Kollased lehed" (Par pēdējo lapu)
 "Maestro" (Tik tā viena)
 "Vernissaaž" (Jasmīnzars)
 "Rumal süda" (läti Muļķe sirds)

Pärnu teatris Endla on lavale toodud muusikalavastus Paulsi lauludest, mis esietendus 7. märtsil 2009.Endlas esietendub lavastus Raimonds Paulsi lauludest. Pärnu Postimees, 4. märts 2009.

 Viited 

 Välislingid 
 Raimonds Paulsi koduleht (läti ja inglise keeles)
 "Raimonds Pauls: poliitikasse on vaja uusi inimesi" Postimees, 8. veebruar 2009 
 "Medvedev andis ordeni Läti lauluisale Raimonds Paulsile" Õhtuleht, 31. juuli 2009

Kategooria:Läti pianistid 
Kategooria:Läti heliloojad 
Kategooria:Läti poliitikud 
Kategooria:Kultuuriministrid 
Kategooria:Läti Muusikaakadeemia vilistlased 
Kategooria:Nõukogude Liidu rahvakunstnikud 
Kategooria:Kolme Tähe ordeni kavalerid 
Kategooria:Sündinud 1936